2017 m. gegužės 8 d. pareikštas ieškinys byloje Ogrodnik / EUIPO - Aviario Tropical (Tropical)
(Byla T-276/17)
Kalba, kuria surašytas ieškinys: anglų
Šalys
Ieškovas: Tadeusz Ogrodnik (Chožuvas, Lenkija), atstovaujamas advokatų A. von Mühlendahl, H. Hartwig
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Aviario Tropical, SA (Loresas, Portugalija)
Su procedūra EUIPO susijusi informacija
Prekių ženklo, dėl kurio kilo ginčas, savininkas: ieškovas
Prekių ženklas, dėl kurio kilo ginčas: vaizdinis ES prekių ženklas, kuriame yra žodinis elementas „Tropical“ – ES prekių ženklas Nr. 3 435 773
Procedūra EUIPO: registracijos pripažinimo negaliojančia procedūra
Ginčijamas sprendimas: 2017 m. vasario 14 d. EUIPO pirmosios apeliacinės tarybos sprendimas byloje R 2125/2016-1
Reikalavimai
Ieškovas Bendrojo Teismo prašo:
panaikinti ginčijamą sprendimą,
atmesti Aviário Tropical, SA apeliaciją dėl 2013 m. liepos 15 d. atsakovės Anuliavimų skyriaus sprendimo byloje 6029 C;
priteisti iš EUIPO ir Aviário Tropical, SA, jei ji įstotų į bylą, bylinėjimosi išlaidas.
Pagrindai, kuriais remiamasi
Reglamento Nr. 207/2009 53 straipsnio 1 dalies a punkto, siejamo su Reglamento Nr. 207/2009 8 straipsnio 1 dalies b punktu, pažeidimas.
____________